**RAPORT ACTIVITATE -ANUL 2022**

**CENTRUL DE SERVICII SOCIALE PENTRU PERSOANE ADULTE CU DIZABILITĂȚI MITOCU DRAGOMIRNEI**

**- Centrul de abilitare si reabilitare pentru persoane adulte cu dizabilități Mitocu Dragomirnei**

**- Locuința maxim protejată**

1. **Scurtă descriere a activităților**

Centrul de Abilitare și Reabilitare pentru Persoane adulte cu dizabilități Mitocu Dragomirnei, înființat prin Hotărârea Consiliului Judetean Suceava nr. 197 din 30.10.2019 cu o capacitate de 39 de locuri, în camere de 3 paturi, oferă servicii sociale de tip rezidențial, cu preponderență de abilitare și reabilitare, realizate pentru a raspunde nevoilor individuale specifice ale persoanelor adulte cu dizabilități, în vederea dezvoltării potențialului personal. Astfel, beneficiarilor centrului li se asigură găzduire, îngrijire, informare, asistență socială și medicală, consiliere psihologică, abilitare și reabilitare, activități pentru menținerea/dezvoltarea deprinderilor de viață independentă, educație, asistență și suport pentru luarea unei decizii, precum și pentru integrare și participare socială și civică.

Locuința Maxim Protejată Mitocu Dragomirnei, înființată prin Hotărârea Consiliului Judetean Suceava nr. 26 din 03.02.2022 cu o capacitate de 10 locuri, în camere de 2 paturi, asigură găzduire și realizează activități corespunzătoare nevoilor individuale specifice ale persoanelor adulte cu dizabilități, pe perioadă determinată, în vederea pregătirii pentru viața independentă.

1. **Gradul de implementare a standardelor de calitate și problemele întâmpinate**
2. ***Compartimentul de asistență medicală***

Asistenţa medical-sanitară este asigurată de către 5 asistenţi medicali în patru schimburi, fiind coordonaţi permanent de un medic specialist medicina de familie.

Întreaga activitate a fost coordonată după cele 14 nevoi fundamentale care sunt o necesitate vitală, esenţială fiinţei umane pentru asigurarea stării de bine din punct de vedere fizic şi mintal. Aceste nevoi sunt: a respira; a se alimenta şi hidrata; a elimina; a se mişca, a păstra o bună postură; a dormi, a se odihni; a se îmbrăca şi dezbrăca; a-şi menţine temperatura corpului în limite normale; a fi curat, a-şi proteja tegumentele; a evita pericolele; a comunica; a acţiona după credinţele sale şi valorile sale; a se realiza; a se recreea; a învăţa.

Compartimentul medical a urmărit atingerea de către beneficiar a independenţei în satisfacerea acestor nevoi.

Pentru anul 2022 au fost orientați și s-au depus diligențele pentru efectuarea unui număr de:

* 470 consulturi la medicul de familie;
* 452 de consulturi de către medicul spihiatru;
* 119 consulturi de specialitate (afecțiuni somatice) astfel:
* 36 la cardiologie
* 17 neurologie
* 8 pneumologie
* 12 ginecologie
* 13 endocrinologie
* 6 dermatologie
* 8 oftalmologie
* 5 gastroenterologie
* 4 urologie
* 1 reumatologie
* 3 diabet și nutriție
* 3 stomatologie
* 1 hematologie
* 1 chirurgie
* 1 medicină internă.

S-au depus demersurile pentru programarea și efectuarea unui număr de:

* 171 de analize medicale
* 19 investigații de laborator (ecograf abdominal, radiografie pulmonară, EEG – electroencefalogramă, radiografie pulmonară, ECO tiroidă, computer tomograf abdominal, DMO – DXA –examen osteoporoză, test PAP - papanicolau)

S-a intervenit în situațiile urgențelor medicale minore următoare – cefalee, mialgii, artralgii, scaune diareice, catar oculo-nazal, rinoree, nevralgie dentară, pirozis, disfonie, disfagie, dismenoree, erupții pruriginoase, dermatite alergice, echimoze, eczeme, epigastrolgii, congestii oculare, intertrigo, constipație, dureri abdominale, edeme, febră – cu o medie de 5-6 intervenții pe săptămână.

Se intervine zilnic în tratamentul local (igienizare, dezinfectare, aplicare tratament și pansament) al ulcerului varicos infectat pentru un beneficiar.

Au fost efectuate 4 internări în instituții medicale

1. ***Compartimentul de asistență socială și terapie ocupațională***

***Activitatea de asistență socială***

Activitatea de asistență socială este desfășurată de un asistent social înscris în Colegiul Asistenților Sociali din România, care depune toate demersurile în vederea soluționării tuturor aspectelor de natură socio-familială a beneficiarilor celor două servicii sociale. Astfel, în decursul anului 2022, acesta și-a desfășurat activitatea profesională în vederea soluționării următoarelor:

* 8 dosare pentru reînnoirea Deciziei medicale asupra capacităţii de muncă;
* 2 dosare noi pentru Comisia de expertiză Suceava în vederea obținerii pensiei de boală;
* 42 bilete de învoire a beneficiarilor din CSS – CAbR care au fost învoiţi în familie, în societate, prieteni, etc;
* 19 bilete de învoire a beneficiarilor din CSS – LMP care au fost învoiţi în familie, în societate, prieteni, etc;
* 29 rapoarte de vizită cu aparţinătorii și beneficiarii
* 4 rapoarte de întrevedere;
* 226 de adrese către instituții ale statului în vederea soluționării situației sociale și de stare civilă a beneficiarilor
* 45 dosare pentru beneficiarii din cadrul CAbR privind menţinerea/înlocuirea/revocarea măsurii de protecţie;
* 15 dosare pentru beneficiarii din cadrul LMP privind menţinerea/înlocuirea/revocarea măsurii de protecţie;
* 17 dosare de intrare-ieșire CAbR -LMP
* 2 dosare pentru reînnoirea Certificatului de încadrare în grad de handicap a beneficiarilor;
* 15 activități de formare/informare a beneficiarilor din cadrul CSS pe teme diferite ( sănătate și recuperare, drepturile omului, stabilirea contribuției de întreținere datorate adulților cu handicap asistați în centre rezidențiale, obținerea de dispozitive asistive și tehnologii și dispozitive asistive, angajarea/cursuri de formare, sprijin pentru menținerea relației beneficiarului cu familia, prietenii, etc, Codul de etică, Carta Drepturilor, Ghidul beneficiarului, egalitate de șanse, gestionarea banilor, cultura, sport și turism, Cleptomania: ce este și de ce trebuie să luăm în serios boala furtului, Procedura operațională privind – înregistrarea și soluționarea sesizărilor; Procedura Operațională privind – protecția împotriva torturii și tratamentelor crude, inumane sau degradante, Procedura Operațională privind – protecția împotriva neglijării, exploatării, violenței și abuzului, Prevenirea consumului de droguri, Cum să ne comportăm în familie)
* 6 dosare pentru beneficiarii din cadrul LMP pentru preschimbarea BI/CI expirate;
* 54 de dosare pentru beneficiarii din cadrul CAbR pentru reînnoirea vizei de flotant
* 150 referate și dosare privind Acte Adiționale la Contractul de Servicii
* 53 referate și dosare privind Contracte de Servicii
* 12 adeverinţe pentru beneficiari ai CAbR – LMP,
* 260 de Angajamente de plată atât cu aparţinătorii cât şi cu beneficiarii;
* 86 fișe de evaluare pe parte socială a beneficiarilor (de 2 ori pe an)
* 6 evaluări inițiale a beneficiarilor din CAbR
* 4 evaluări inițiale a beneficiarilor din LMP
* 84 planuri personalizate a beneficiarilor din CAbR
* 14 planuri personale de viitor a beneficiarilor din LMP.

***Activitatea de kinetoterapie***

Activitatea kinetoterapeutului se bazează pe furnizarea de mijloace esențiale pentru promovarea sănătății, mișcării, pentru asigurarea potențialului maxim funcțional, minimalizarea incapacităților, a limitărilor funcționale și a dizabilităților.

În anul 2022 au beneficiat de kinetoterapie 46 de beneficiari, astfel:

Gimnastică profilactică, 15 beneficiari:

- Exerciții pentru redobândirea și menținerea mobilității articulare.

- Exerciții pentru tonifierea și menținerea tonusului musculaturii.

- Exerciții pentru îmbunătățirea și menținerea coordonării.

* Gimnastică medicală, individualizată, 31 beneficiari:

- Exerciții pentru corectarea tulburărilor de statică vertebrală (scolioză, cifoză, lordoză): 16 beneficiari.

- Exerciții pentru reeducarea respirației (gimnastică respiratorie) și gimnastică vasculară: 4 beneficiari.

- Parapareză / hemipareză spastică: 2 beneficiari.

- Hipotrofie staturo-ponderală: 1 beneficiar.

- Distrofie musculară progresivă: 1 beneficiar.

- Tetrapareză spastică: 1 beneficiar

- Obezitate: 1 beneficiar.

- Gimnastică pasivo-activă, drenaj pulmonar (la patul beneficiarului) – 4 beneficiari.

- Recuperare specifică în Parkinson – 1 beneficiar.

Masajul terapeutic local s-a efectuat ocazional, la recomandarea medicului, în funcție de specificul afecțiunii.

Activitatea s-a desfășurat zilnic, conform programului. Kinetoterapeutul a efectuat evaluări inițiale, planuri individuale de intervenție pentru fiecare beneficiar și evaluarea bianuală pentru observarea progreselor sau a eventualelor regrese din punct de vedere al sănătății fizice a beneficiarilor.

***Activitatea de psihologie:***

Activitatea psihologică a cuprins ședințe de consiliere și terapie psihologică, activități de grup, activități centrate pe dezvoltarea comportamentului adecvat situațiilor sociale, dezvoltarea atenției și gândirii pozitive, adecvarea emoțiilor, conștientizare de sine, evitarea situațiilor de izolare socială și depresie, dezvoltare personală, autocunoaștere, anamneză, dezvoltarea strategiilor de coping etc.

Aceste activități s-au desfășurat zilnic, cu respectarea planurilor personalizate ale beneficiarilor, respectiv planurilor personalizate de viitor.

Pe parcursul anului 2022 s-au întreprins următoarele activități:

* Realizarea a 8 evaluări psihologice (C.Ab.R. – 2; L.M.P. - 6)
* Realizarea a 28 de programe de dezvoltare cognitivă (CAbR – 9, LMP -19)
* 79 de intervenții de dezvoltare a unui comportament adecvat diverselor situații sociale (CAbR – 61, LMP -18)
* Inițierea și dirijarea a 150 de şedinţe de consiliere psihologică suportivă
* Inițierea și dirijarea a 127 de şedinţe de consiliere psihologică în vederea gestionării emoțiilor (C.Ab.R. – 104; L.M.P. - 23)
* Inițierea și dirijarea a 49 de şedinţe de consiliere psihologică în vederea dezvoltării gândirii pozitive (C.Ab.R. – 31; L.M.P. - 18)
* 43 de intervenții de evitarea situațiilor de izolare socială (CAbR – 36, LMP -7)
* Inițierea și dirijarea a 105 de şedinţe de consiliere psihologică în vederea conștientizării de sine (C.Ab.R. – 69; L.M.P. – 36)
* Aplicarea diverselor tipuri de chestionare (de satisfacție, la revenirea din învoiri, de identificare a abuzului, etc.)
* Realizarea evaluării inițiale/reevaluării anuale a beneficiarilor
* Participarea la întocmirea planurilor personalizate ale beneficiarilor
* Participarea activă la întocmirea programelor zilnice de terapie ocupațională
* Completarea documentației zilnice (Fișele beneficiarilor)

***Activitatea de terapie ocupațională***

Personalul de specialitate (educatori, pedagogi de recuperare, ergoterapeut, logoped, infirmieri) și-au desfășurat activitatea conform cu obiectivele stabilite în planurilor personalizate ale beneficiarilor, respectiv planurilor personalizate de viitor și au contribuit la activitatea de socializare și recuperare și reabilitare prin organizarea/participarea la o serie de activități desfășurate pe parcursul anului 2022, unele în cadrul C.S.S., celelalte având loc după cum urmează:

Primul trimestru:

- trei activități de mediatizare cu implicarea comunităților religioase locale,

- socializarea periodică a beneficiarilor pentru vizibilitatea lor în locurile de petrecere a timpului liber și prin învățarea comportamentului social dezirabil,

- 26 beneficiari la acțiuni desfășurate la nivel comunal sau local,

- 22 beneficiari au fost la restaurant, mall, cumpărături,

- 3 persoane au fost în vizite la domiciliul familiilor/învoiri în familie.

Trimestrul al II-lea:

- două activități de mediatizare în colaborare cu UAT locală și instituțiile de învățământ local,

- socializarea periodică a beneficiarilor pentru vizibilitatea lor în locurile de petrecere a timpului liber și prin învățarea comportamentului social dezirabil,

- 9 beneficiari au fost la spectacol,

- 75 participări la acțiuni desfășurate la nivel comunal sau local,

- 37 de persoane au fost în vizite la domiciliul familiilor/învoiri în familie,

- 17 beneficiari au participat la concursuri sportive.

Trimestrul al III-lea:

- 1(una) activitate de mediatizare în colaborare cu primăria locală și 2 (două) activități în colaborare cu instituțiile de cult local,

- socializarea periodică a beneficiarilor pentru vizibilitatea lor în locurile de petrecere a timpului liber și prin învățarea comportamentului social dezirabil,

- 35 de beneficiari au mers în excursii pentru vizitarea unor obiective turistice județene,

- 4 beneficiari au fost la spectacol,

- 17 beneficiari la acțiuni desfășurate la nivel comunal sau local,

- 15 beneficiari au fost la muzeu,

- 18 beneficiari au fost la restaurant, mall, cumpărături,

- 25 de persoane au fost în vizite la domiciliul familiilor

- 27 de persoane au ieșit în comunitate pentru realizarea serviciilor de natura confesională.

Trimestrul al IV-lea:

- 4 activități de mediatizare în colaborare cu primăria locală, 2 activități în colaborare cu școala din comunitate, o activitate cu instituțiile de cult local, 2 activități cu Iulius Mall Suceava, o activitate comună de promovare cu ocazia Zilei Porților deschise

- socializarea periodică a beneficiarilor pentru vizibilitatea lor în locurile de petrecere a timpului liber și prin învățarea comportamentului social dezirabil,

- 24 beneficiari au participat la activități de socializare în Suceava,

- 65 participări la acțiuni desfășurate la nivel comunal sau local,

- 46 beneficiari au fost la restaurant, mall, cumpărături,

- 12 de persoane au fost în vizite la domiciliul familiilor,

- 24 de persoane au ieșit în comunitate pentru realizarea serviciilor de natura confesională.

1. **Proiecte finanțate**

Pentru anul 2022 au fost urmărite un număr de 5 propuneri de investiție. Dintre acestea două au fost duse la îndeplinire, una este în etapele stabilite de legislație pentru implementare și două nu au putut fi finalizate din cauze neimputabile (de ex. fluctuații majore de prețuri pe piața liberă ca urmare a situației economice și geopolitice actuale).

În anul anterior, în procesul continuu de îmbunătățire a condițiilor locative și de viață a beneficiarilor au fost achiziționate obiecte de inventar (mobilier divers, aparatură electrocasnică, echipament electronic, etc.) în valoare de 68525 lei și s-au alocat 67573 lei pentru bunuri și servicii de întreținere, funcționare și reparații.

Cheltuielile au fost susținute de la buget, cu suplimentarea veniturilor din diverse surse extrabugetare, prin sponsorizări în valoare totală de 17459 lei.

1. **Rezultatele controalelor**

* Controlul A.J.P.I.S. Suceava din data de 15.06.2022 de verificare a activității C.S.S. – C.Ab.R. Mitocu Dragomirnei, prin Procesul verbal de control nr.91/15.06.2022 s-a constatat îndeplinirea integrală a standardelor minime de calitate și s-a propus menținerea licenței de funcționare și nu au fost dispuse măsuri.
* Controlul A.J.P.I.S. Suceava din data de 02.08.2022 de verificare a îndeplinirii standardelor minime de calitate care stau la baza acreditării pentru C.S.S. – LMP Mitocu Dragomirnei, prin Procesul verbal de control nr.28297/04.08.2022 s-a constatat îndeplinirea integrală a standardelor minime de calitate și s-a propus acordarea licenței de funcționare și nu au fost dispuse măsuri.
* Control intern DGASPC Suceava la data de 18.01.2022, având ca obiective verificarea existenței procedurii operaționale privind protecția împotriva neglijării, exploatării, violenței și abuzului, verificarea aducerii la cunoștință a fiecărui angajat pe bază de semnătură a aconținutului procedurii și verificarea modului de aplicare a procedurii la nivelul centrului, în special cu privire la modul de administrare a veniturilor beneficiarilor. Prin procesul verbal de control s-a constatat existent procedurii vizate și aprobate, prelucrarea procedurii cu angajații pe bază de semnătură și că nu există indicia privind posibile abuzuri referitoare la gestionarea veniturilor acestora. Recomandări:
* întocmirea de documente privind desemnarea unei persoane cu atribuții privind gestionarea banilor beneficiarilor – îndeplinit;
* revizuirea procedurii – îndeplinit;
* achiziționarea unui seif – neîndeplinit deoarece veniturile beneficiarilor se primesc în format electronic, pe card bancar.
* Vizita în teren a Avocatului Poporului – Centrul Zonal Bacău din data de 11.08.2022, având ca obiectiv consolidarea protecției persoanelor afalte în locuri de detenție împotriva torturii și a pedepselor și tratamentelor inhumane sau degradante, precum și verificarea altor aspect cu relevanță pentru activitatea Mecanismului Național de Prevenirii a Torturii în locurile de detenție, care pot apărea în timpul vizitei Prin procesul verbal de vizită s-au făcut următoarele recomandări:
* întreprinderea măsurilor legale pentru completarea normelor de psiholog și medic – neîndeplinit – se așteaptă modificările legislative necesare care să permit deblocarea angajărilor în sistemul bugetar
* realizarea unei monitorizări atente a beneficiarilor din punct de vedere al posibilelor efecte adverse a medicației administrate – implementat - Măsurile întreprinse:

Au fost contactați medicii de specialitate pe listele cărora se regăsesc beneficiarii celor două servicii sociale cu privire la posibilitatea de monitorizare mai atentă din punct de vedere a posibilelor efecte adverse ale medicației administrate. Urmare discuțiilor purtate, beneficiarii cu tratamente cronice psihiatrice și de natură somatică au fost incluși în noul tip de protocol medical, cu monitorizare periodică. Astfel, în perioada 08.10. – 07.11.2022 s-au efectuat următoarele consultații:

* 26 consultații la medicul de familie;
* 29 consultații la medicul specialist psihiatru;
* 16 consultații la medici de alte specializări, în funcție de nevoile individuale;

Urmare acestor consulturi au fost eliberate 54 de bilete de trimitere spre analize medicale sau consulturi de specialitate la alți specialiști.

Au fost efectuate:

* 17 bilete de analize medicale
* 2 radiografii
* 1 ecografie tiroidă
* programări pentru analizele și controalele medicale rămase neefectuate.
* Continuarea lucrărilor de reparație și igienizare a grupurilor sanitare, astfel încât să fie asigurate corespunzător nevoile tuturor beneficiarilor din centru – implementat - Măsurile întreprinse:

Lucrările de reparații la baia în lucru la momentul vizitei au fost finalizate. În această perioadă au fost înlocuite 4 baterii de baie uzate. Au fost întreprinse demersurile inițiale în vederea efectuării lucrărilor de reparație care nu pot fi efectuate în regie proprie de către o firmă specializată. Reparația celorlalte grupuri sanitare care necesită intervenție va fi reluată atât în regie proprie cât și cu specialiști în domeniu în momentul în care condițiile meteorologice ne vor permite.

* Intensificarea supravegherii beneficiarilor cunoscuți ca având comportament agresiv – implementat.
* Instruirea și formarea continuă a personalului cu privire la identificarea, semnalarea și soluționarea situațiilor de risc – implementat.
* Informarea periodică a beneficiarilor cu privire la posibilitatea de a face sugestii, sesizări și reclamații în mod anonim, prin intermediul cutiilor amplasate – implementat.
* În anul 2022, cele două servicii sociale din cadrul C.S.S. Mitocu Dragomirnei au fost verificate pe linie de respectare a prevederilor legale privind apărarea împotriva incendiilor și protecția civilă atât de către responsabilii DGASPC Suceava cât și de către inspectorii ISU Bucovina, după cum urmează:

a) Procesul verbal de control din data de 15.02.2022 încheiat în urma controlului I.S.U. ”Bucovina” a județului Suceava de verificare a documentației PSI și a situației din teren a cuprins o singură neregulă la o cale de acces la centrala clădirii LMP, situație remediată în regie proprie pe parcursului anului 2022.

b) Raportul de Evaluare a nivelului de apărare împotriva incendiilor nr.84282 din 22.06.2022 încheiat cu prilejul controlului privind apărarea împotriva incendiilor și protecția civilă, executat conform legislației în vigoare, centrelor din subordinea D.G.A.S.P.C. Suceava – fără nereguli constatate. S-a efectuat un exercițiu de evacuare realizat în 2 minute.

* Compartimentul de audit public intern a desfășurat două acțiuni de control astfel:

1. Raportul de audit nr.78250/18.03.2022 întocmit urmare controalelor tematice a stabilit următoarele măsuri:

* Semnarea NIR-urilor și de către președintele comisiei de recepție a bunurilor și serviciilor – implementat
* Calculul corect al kilometrilor parcurși în foile de parcurs și preluarea exactă a datelor din foile de parcurs în FAZ-uri – implementat.
* Semnarea foilor de parcurs de către persoana abilitată să efectueze calculul kilometrilor parcurși/echivalenți – implementat.
* Specificarea în angajamentele de plată a numărului/datei contractului de servicii sociale la care sunt anexă, având în vedere prevederile Ordinului nr.2634 din 5.11.2015 privind documentele financiar-contabile – implementat.

1. Raportul de audit nr.121813 din 20.09.2022, - coroborarea meniului stabilit cu cel oferit, cu toate modificările impuse de fluctuația livrărilor de la furnizori generată de prețurile ridicate și lipsa produselor pe piață - implementat.
2. **Propuneri pentru îmbunătățirea condițiilor de viață**

În anul 2022 ne-am desfășurat activitatea cu urmărirea a 14 obiective care să contribuie la îmbunătățirea condițiilor de viață generale și specifice pentru persoanele instituționalizate în LMP și CAbR Mitocu Dragomirnei cât și pentru promovarea imaginii persoanelor cu dizabilități în comunitate în vederea îmbunătățirii percepției problematicii persoanelor cu dizabilități și facilitarea reintegrării acestora.

|  |  |  |  |
| --- | --- | --- | --- |
| Nr.  crt. | Obiective specifice  (stabilite astfel încât să răspundă pachetului de cerințe SMART:specifice, măsurabile, acceptate, realiste, cu termen de realizare) | Indicatori  calitativi/cantitativi | Grad de îndeplinire |
| 1 | Campanie de promovare a activității CAbR Mitocu Dragomirnei și a conștientizării scopului final de reintegare socială a persoanelor adulte cu dizabilități | - menținerea și încheierea de parteneriate/protocoale – minim două; | Îndeplinit  (9 parteneriate) |
| 2 | Sensibilizarea şi informarea comunităţii locale despre drepturile şi problematica persoanelor adulte cu dizabilităţi. | - organizarea de activități anuale de promovare și sensibilizare;  - expoziție de produse de ergoterapie realizate în cadrul centrului. | Îndeplinit |
| 3 | Inițierea unui parteneriat cu instituțiile școlare sucevene | - număr de studenți implicați | Îndeplinit cu instituțiile școlare preuniversitar |
| 4 | Identificarea surselor externe de susținere și suport material, uman și financiar | - minim 3 contracte;  - un ONG. | Îndeplinit  (10 contracte) |
| 5 | Incheierea de Protocoale cu instituțiile religioase din comunitate în vederea asistenței religioase pentru beneficiari | - 3 parteneriate;  - 49 de beneficiari | Parțial îndeplinit (2 parteneriate) |
| 6 | Evaluarea și reevaluarea continuă a beneficiarilor | - minim 49 de evaluări semestriale | Îndeplinit |
| 7 | Reintegrarea socio-familială a beneficiarilor cu evoluție favorabilă | - 2 persoane | Îndeplinit (3 persoane) |
| 8 | Oferirea unui pachet de relaxare, recuperare și tratament pentru beneficiari în anul 2022 –etapa I | - Identificarea și îndeplinirea demersurilor legale de realizat în anul 2022;  - obținerea unei oferte de servicii individualizate | Parțial îndeplinit |
| 9 | Formare profesională continuă pentru angajați și beneficiari | - o formare anuală pentru personalul de specialitate;  - formări și informări interne pe teme specifice realizate semestrial | Îndeplinit |
| 10 | Reamenajarea terenului arabil al centrului în livadă/parc recreațional, etapa a III-a | - 8 puieți noi;  - obținerea finanțării necesare pentru materialele utilizate la realizarea aleii | Parțial îndeplinit |
| 11 | Efectuarea lucrărilor de reparații și mentenanță la interioarele LMP | -rezolvarea problemelor identificate și menținerea suprafețelor la standarde de siguranță. | Parțial îndeplinit |
| 12 | Menținerea spaţiului exterior şi interior al al centrului la nivelul standardelor specifice | - aspectul spațiilor interioare și a curții;  -obținerea recoltei satisfăcătoare | Îndeplinit |
| 13 | Proiectarea și execuția magaziei de alimente și spațiu de depozitare lemne | - finalizarea fazei de proiectare specifice | Neîndeplinit |
| 14 | Montarea unui sistem de monitorizare video pentru supravegherea activității în centru | - finalizarea lucrărilor | Neîndeplinit |

Analizând datele de mai sus, la finalul anului 2022, situația se prezintă astfel:

|  |
| --- |
| I.Evaluarea performanțelor pe baza indicatorilor asociați obiectivelor specifice propuse |
| Obiectivele specifice stabilite la nivelul CSS Mitocu Dragomirnei pentru anul 2022 au fost duse la îndeplinire astfel:   * 3 obiective au fost îndeplinite cu depășirea indicatorilor de performanță cantitativi/calitativi stabiliți; * 5 obiective au fost îndeplinite în limita indicatorilor de performanță; * 4 obiective au fost parțial îndeplinite; * 2 obiective nu au fost îndeplinite. |
| II. Abateri de la realizarea obiectivelor |
| * Încheierea a 3 parteneriate cu instituțiile religioase locale în vederea asistenței religioase pentru beneficiari - realizate doar 2 parteneriate * Etapa I din oferirea unui pachet de relaxare, recuperare și tratament pentru beneficiari – nu s-a obținut o ofertă de servicii individualizate (îndeplinirea doar a primului indicator - demersuri legale) * Reamenajarea terenului arabil în livadă/parc recreațional – îndeplinirea doar a primului indicator, nu a fost atinsă obținerea finanțării necesare construcției aleilor) * Efectuarea lucrărilor de reparații și mentenanță la LMP – s-au efectuat doar lucrări de mentenanță (nu au fost efectuate lucrările de reparații) * Proiectarea și execuția magaziei de alimente – total neîndeplinit * Montarea unui sistem de monitorizare video – nu s-au finalizat, obiectivul se află în faza de proiectare sistem de securitate fizică. |
| III. Propuneri de măsuri corective pentru abaterile constatate |
| * Identificarea comunității baptiste din localitățile învecinate pentru încheierea unui parteneriat viitor * Reevaluarea posibilității reale, în lumina informațiilor obținute în faza de identificare și îndeplinire a demersurilor legale, realizată în 2022 * Intensificarea eforturilor depuse în vederea obținerii finanțării propuse * Intensificarea eforturilor depuse în vederea obținerii finanțării necesare pentru realizarea lucrărilor de reparții propuse * Reanalizarea propunerii de buget pentru stabilirea obiectivelor viitoare (pentru obiectivele neîndeplinite). |

1. **Măsurile care s-au impus din analiza gradului de satisfacție a beneficiarilor/reprezentanților legali față de calitatea vieții din centrul rezidential.**

Analiza gradului de satisfacție s-a realizat prin aplicarea de chestionare de satisfacție generale sau pe diverse teme (alimentație, forme de abuz, etc.), prin grupuri focus formale, prin analiza lunară a conținutului cutiilor de sesizări și reclamații pentru cele două servicii sociale și prin discuții informale individuale sau de grup.

Rezultatele obținute după analiza cantitativă și calitativă a răspunsurilor obținute în urma aplicării diverselor instrumente sunt următoarele:

* Condițiile de cazare: foarte bune 5,3%, bune 94,7%
* Condițiile igienico-sanitare oferite de centru: mulțumiți -100%
* Calitatea mâncării: foarte bună- 10,7%, bună – 71%, satisfăcătoare -15,7%, rea – un răspuns.
* Calitatea serviciilor medicale: 100% -mulțumiți
* Atitudinea personalului și modul de intervenție a specialiștilor: mulțumiți -97,3%, nemulțumiți/nu știu/nu răspund -2, 65%
* Concordanța între activitățile realizate și dorințele personale: 100%
* Nota generală acordată calității serviciilor sociale oferite: Nota 10 -86,8%, nota 8 – 10,5%, nota 9 -2,7%.

S-au solicitat propunerile persoanelor instituționalizate cu privire la îmbunătățirea meniului oferit și s-a modificat meniul în vederea introducerii felurilor de mâncare solicitate, în corelație cu recomandările medicului de centru și a medicilor specialiști cu privire la regimul de alimentație sănătos.

Socializarea în exteriorul centrului (de tipul excursiilor, drumețiilor, muzee sau altor tipuri de obiective de interes) se realizează cu consultarea prealabilă a beneficiarilor și la propunerea lor, atunci când există propuneri.

În situația solicitărilor/nemulțumirilor lipsite de realism ca urmare a afectării psihice (ex. dorința de a pleca în Irlanda, completarea meniului cu băuturi alcoolice, servirea mesei doar la restaurant, reimplantarea organelor interne furate, achiziția de echipament tehnic pentru ascultarea gândurilor, etc.) se realizează sesiuni de consiliere, terapie psihologică și corelarea cu medicația psihiatrică pentru echilibrarea psihică a beneficiarului.